కేంద్ర ప్రభుత్వం తీసుకురాబోతున్న సరికొత్త 'గూడ్స్ అండ్ సర్వీస్ టాక్స్' సిస్టమ్పై చిత్రసీమలో భిన్నాభిప్రాయాలు వ్యక్తం అవుతున్నాయి. ముఖ్యంగా వినోదపు పన్ను రాయితీ పొందిన చిత్రాల నిర్మాతలు జిఎస్టీ విధానంపై గుర్రుమంటున్నారు.కేంద్ర ఆర్థిక మంత్రి అరుణ్ జైట్లీ నేతృత్వంలోని జీఎస్టీ కౌన్సిల్ మూవీ టిక్కెట్స్పై 28 శాతం పన్ను విధించడంతో చిత్రసీమపై దాని ప్రభావం బాగాపడే అవకాశం కనిపిస్తోంది. ఇప్పటికే సరైన విజయాలు లేక విలవిలలాడుతున్న సినిమా రంగంపై ఈ నిర్ణయం మరింత భారం కాబోతోందని నిర్మాతలు వాపోతున్నారు. సింగిల్ థియేటర్ల పరిస్థితి ఎలా ఉన్నా మల్టీప్లెక్స్ థియేటర్ల టిక్కెట్ రేట్లు ఈ నిర్ణయం కారణంగా ఖచ్చితంగా పెరుగుతాయంటున్నారు. ఇదిలా ఉంటే జులై 1 నుంచి ఈ విధానం అమలులోకి వస్తుండటంతో వినోదపు పన్ను రాయితీ పొందిన సినిమాలన్నీ ఈ నలభై రోజుల్లోగానే విడుదల కావాల్సి ఉంది. ఒక్క తమిళనాడులోనే ఇలాంటి సినిమాలు 17 వరకూ ఉన్నాయట. స్టార్ హీరో అజిత్ నటించిన 'వివేగం' జి.ఎస్.టి. దెబ్బను ఎదుర్కొనే తొలి భారీ చిత్రం కాబోతోంది.కోలీవుడ్ను తమిళనాట రాజకీయనేతలు శాసిస్తుంటారు. అక్కడ సెన్సార్ సర్టిఫికెట్ను బట్టీ సినిమాలకు టాక్స్ వేస్తుంటారు. తమిళంలో సినిమా పేరు పెడితే పన్ను మినహాయింపు  లభిస్తుంది. కానీ జి.ఎస్.టి. కారణంగా ఇక మీద ఈ రకమైన వ్యత్యాసాలకు తెర పడనుంది. సెన్సార్ అధికారులు ఏ సర్టిఫికెట్ ఇచ్చినా పన్నుల్లో ఇకపై మార్పు ఉండదు. పెద్ద, చిన్న సినిమాలనే వ్యత్యాసం కూడా ఉండదు. పేరు ఏ భాషలో ఉన్నా ఒక్కటే పన్ను విధిస్తారు. అయితే ఈ న్యూటాక్స్ సిస్టమ్ వల్ల టిక్కెట్స్ రేట్స్ పెరిగి సామాన్యుడిపై భారం పడటం ఖాయం. అంతే కాదు నిర్మాతలకు కూడా సగటున 12 నుండి 18 శాతం ఆదాయంలో కోత పడుతుందని ట్రేడ్ వర్గాలు చెబుతున్నాయి మరి ఈ యేడాది ద్వితీయార్థంలో రాబోతున్న శివ కార్తికేయన్ 'వేలైక్కరన్', విక్రమ్ 'ధ్రువ నచ్చిత్రం', రజనీకాంత్ '2.ఓ' చిత్రాలపై జి.ఎస్.టి. ప్రభావం ఏమేరకు పడుతుందో చూడాలి.
kendra prabhutvam teesukuraabotunna sarikotta 'goods and survies tax' sistampy chitraseemalo bhinnabhiprayalu vyaktam avutunnaayi. mukhyamgaa vinodapu pannu raayitii pondina chitraala nirmaatalu gst vidhaanampai gurrumantunnaru.kendra aardhika mantri arun jaitley netrutvamloni gst counsil moovee tikketspy 28 saatam pannu vidhinchadamtho chitraseemapai daani prabhaavam bagapade avakaasam kanipistondi. ippatike saraina vijayaalu leka vilavilalaadutunna sinima rangampai ee nirnayam marinta bharam kabotondani nirmaatalu vaapotunnaaru. singil theaterla paristhiti ela unna multiplex theaterla ticket retlu ee nirnayam kaaranamgaa khachitamgaa perugutaayantunnaaru. idila unte julai 1 nunchi ee vidhaanam amaluloki vastundatamto vinodapu pannu raayitii pondina cinemalanni ee nalabhai rojullogane vidudala kavalsi undi. okka tamilanadulone ilanti cinimaalu 17 varakuu unnayata. star heero ajit natinchina 'vivegam' ji.es.ti. debbanu edurkone toli bhari chitram kabotondi.kolivudnu tamilanaata raajakeeyanetalu saasistuntaaru. akkada sensar certificatnu butty sinimaalaku tax vestuntaaru. tamilamlo sinima paeru pedithe pannu minahaayimpu  labhistundi. cony ji.es.ti. kaaranamgaa ika meeda ee rakamaina vyatyaasaalaku tera padanundi. sensar adhikaarulu e certificate ichina pannullo ikapai maarpu undadu. pedda, chinna cinemalane vyatyaasam kuudaa undadu. paeru e bhashalo unna okkate pannu vidhistaaru. ayithe ee neutax sistom valla tickets rates perigi saamaanyudipai bharam padatam khayam. anthe kaadu nirmaatalaku kuudaa sagatuna 12 nundi 18 saatam aadaayamlo kotha padutundani trade vargaalu chebutunnaayi mari ee yedadi dviteeyaarthamlo rabotunna shiva kartikeyan 'velikkaran', vikram 'dhruva nachitram', rajanikant '2.oo' chitraalapai ji.es.ti. prabhaavam emeraku padutundo chudali.